See on ikka hämmastav, kuidas isegi paari kvartali kaugusel asuvad mänguväljakud tõmbavad ligi erinevat rahvast. Ma ei tea kõigest sellest piisavalt, aga näiteks Central Parki mänguväljakute ekspert Kärt on seda ka maininud: on kohad, kus käivad alternatiivsed kodukooolitavad emmed; ja kohad, kus käivad riigikoolides käivad lapsed ja emad; ja kohad, kus  käivad erakoolide lapsed oma koduste emmedega; ja siis veel need kohad, kus käivad karjääriemmede tited koos oma lapsehoidjatega… Kõik on muidugi avalikud mänguväljakud. Lisaks juurde arvestada kohaliku naabruskonna vaib: kas lähed Hiinalinna või Lower East Side juutide linnaossa või Upper West Side "vana raha" tänavate kanti… Aga täna läksime otse Greenwich Villagesse ehk ühte linna kõige boheemlikumasse kohta - Bleecker streetil, kõrtsutänaval on üks suhteliselt väike park, mis on otsast otsani täis  mänguväljakut ja see on otsast otsani täis boheemlikku rahvast. Küll oli mõnus silmanurgast inimvaatlusi sooritada.